ddrg/super_eurlex huggingface dataset:
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.6.22.

COM(2009)305 végleges

2007/0099/COD

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS RENDELETE a nemzetközi közúti árufuvarozási piachoz való hozzáférés közös szabályairól (átdolgozás) című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS RENDELETE a nemzetközi közúti árufuvarozási piachoz való hozzáférés közös szabályairól (átdolgozás) című javaslatra vonatkozó tanácsi közös álláspontra irányuló európai parlamenti módosításokról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament második olvasatban megfogalmazott módosításairól. A Parlament által javasolt módosításokról a Bizottság véleménye a következő:

2. Előzmények

A javaslat továbbítása az Európai Parlamenthez és a Tanácshoz: COM(2007)265 végleges – 2007/0099COD): | 2007. május 23. |

Az Európai Gazdasági és Szociális Bizottság véleménye: | 2008. március 12. |

Az Európai Parlament első olvasatban elfogadott véleményének kelte: | 2008. május 21. |

A módosított javaslat továbbításának időpontja: | 2008. június 13. |

A közös álláspont elfogadásának időpontja: | 2009. január 9. |

Az Európai Parlament második olvasatban elfogadott véleményének kelte: | 2009. április 23. |

3. A javaslat célja

A bizottság által 2007. május 23-án elfogadott javaslat célja a nemzetközi közúti árufuvarozási piachoz való hozzáférés közös szabályainak megállapítása. A javaslat a közúti fuvarozók piacra jutásáról szóló két rendelet és az egyes fuvarozások mentességéről szóló tanácsi irányelv helyébe lép. Céljai között szerepel a közúti kabotázs alkalmazhatóságának javítása e fogalom egyértelműbbé tételével.

4. A Bizottság véleménye az Európai Parlament módosításairól

A cseh elnökség ideje alatt zajlott, több hónapon át tartó egyeztetések eredményeképp második olvasatban kompromisszum született a Parlament és a Tanács között, különösen a kabotázs meghatározása tekintetében. A Bizottság elfogadhatónak tartja az Európai Parlament által a második olvasat keretében elfogadott kompromisszumos módosítást, és támogatja a létrejött megállapodást.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 8.7.2009

COM(2009) 365 végleges

Javaslat:

A TANÁCS HATÁROZATA

a Lettországnak nyújtandó középtávú közösségi pénzügyi támogatásról szóló 2009. január 20-i tanácsi határozat módosításáról

Javaslat:

A TANÁCS HATÁROZATA

a Lettországnak nyújtandó középtávú közösségi pénzügyi támogatásról szóló 2009. január 20-i tanácsi határozat módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a tagállamok fizetési mérlegéhez középtávú pénzügyi támogatási mechanizmus létrehozásáról szóló, 2002. február 18-i 332/2002/EK tanácsi rendeletre, és különösen annak 5. cikke második albekezdésére, figyelemmel 8. cikkére is,

tekintettel a Bizottságnak a Gazdasági és Pénzügyi Bizottsággal folytatott konzultáció után tett javaslatára,

mivel:

(1) A Tanács a 2009/289/EK határozattal úgy döntött, hogy kölcsönös segítséget nyújt Lettországnak. A Tanács a 2009/290/EK határozattal úgy döntött, hogy középtávú pénzügyi támogatást nyújt Lettországnak.

(2) A Lettországot sújtó pénzügyi válság kiterjedése és intenzitása szükségessé teszi a közösségi pénzügyi támogatás részleteinek folyósításához előirányzott gazdaságpolitikai feltételek felülvizsgálatát a GDP jelentős csökkenésével járó költségvetési hatások figyelembevétele céljából.

(3) A 2009/290/EK tanácsi határozatot ennek megfelelően módosítani kell,

ELFOGADTA EZT A HATÁROZATOT:

1. cikk

A Tanács 2009/290/EK határozata a következőképpen módosul:

1. A 3. cikk (5) bekezdésének a) pontja helyébe a következő szöveg lép:

„Világosan megfogalmazott középtávú költségvetési program végrehajtása annak érdekében, hogy az államháztartási hiány a Szerződésben meghatározott, a GDP 3%-ának megfelelő referenciaszint alá csökkenjen, a Tanács által a túlzott hiány esetén követendő eljárás keretében Lettországnak tett ajánlásokkal összhangban levő konszolidációs pályának és időkeretnek megfelelően.”

2. A 3. cikk (5) bekezdésének b) pontja helyébe a következő szöveg lép:

„A 2009. évi költségvetés végrehajtása és fenntartható intézkedéseket tartalmazó 2010. évi költségvetés elfogadása a konszolidációs pályával összhangban.”

2. cikk

E határozat címzettje a Lett Köztársaság.

3. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben,

a Tanács részéről

az elnök
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.10.22.

COM(2009)564 végleges

Javaslat:

A TANÁCS RENDELETE

a fizetésképtelenségi eljárásról szóló 1346/2000/EK rendelet A. és C. mellékletének módosításáról

Javaslat:

A TANÁCS RENDELETE

a fizetésképtelenségi eljárásról szóló 1346/2000/EK rendelet A. és C. mellékletének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a fizetésképtelenségi eljárásról szóló, 2000. május 29-i 1346/2000/EK tanácsi rendeletre[1] és különösen annak 45. cikkére,

tekintettel a Bizottság javaslatára,

mivel:

(1) Az 1346/2000/EK rendelet A. és C. melléklete felsorolja az említett rendelet 2. cikkének a) bekezdésében említett fizetésképtelenségi eljárások, valamint az említett rendelet 2. cikkének b) bekezdésében említett felszámolók tagállami nemzeti jogszabályokban szereplő megnevezését.

(2) Belgium 2009. március 2-án az 1346/2000/EK rendelet 45. cikke értelmében bejelentette a Bizottságnak az említett rendelet A. és C. mellékletében foglalt jegyzékek módosításait.

(3) Az Egyesült Királyságra és Írországra nézve kötelező az 1346/2000/EK rendelet, ezért az említett rendelet 45. cikke alapján részt vesznek ennek a rendelet elfogadásában és alkalmazásában.

(4) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikke értelmében Dánia nem vesz részt ennek a rendeletnek az elfogadásában, az rá nézve nem kötelező, és nem alkalmazandó.

(5) Ezért az 1346/2000/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

Az 1346/2000/EK rendelet a következőképpen módosul:

1. Az A. mellékletben Belgiumra vonatkozóan a fizetésképtelenségi eljárások megnevezései helyébe a következő szöveg lép:

„BELGIË/BELGIQUE

- Het faillissement / La faillite

- Degerechtelijke reorganisatie/ La réorganisation judiciaire

- De collectieve schuldenregeling / Le règlement collectif de dettes

- De vrijwillige vereffening / La liquidation volontaire

- De gerechtelijke vereffening / La liquidation judiciaire

- De voorlopige ontneming van beheer, bepaald in artikel 8 van de faillissementswet / Le dessaisissement provisoire, visé à l’article 8 de la loi sur les faillites”

2. A C. mellékletben Belgiumra vonatkozóan a felszámolók megnevezései helyébe a következő szöveg lép:

„BELGIË/BELGIQUE

- De curator / Le curateur

- De gedelegeerd rechter / Le juge-délégué

- De schuldbemiddelaar / Le médiateur de dettes

- De vereffenaar / Le liquidateur

- De voorlopige bewindvoerder / L’administrateur provisoire”

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban, az Európai Közösséget létrehozó szerződésnek megfelelően.

Kelt Brüsszelben,

a Tanács részéről

az elnök

[1] HL L 160., 2000.6.30., 1. o. A legutóbb a 788/2008/EK rendelettel módosított rendelet (HL L 213., 2008.8.8., 1. o.)
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.11.17.

COM(2009)638 végleges

Javaslat:

A TANÁCS RENDELETE

az Üzbegisztánnal szembeni egyes korlátozó intézkedések elrendeléséről szóló 1859/2005/EK rendelet hatályon kívül helyezéséről

INDOKOLÁS

1. 2005. november 14-én a Tanács elfogadta az Üzbegisztánnal szembeni egyes korlátozó intézkedések elrendeléséről szóló 1859/2005/EK rendeletet.

2. A rendeletet az ugyanezen a napon elfogadott 2005/792/KKBP közös álláspontra tekintettel fogadták el. A vonatkozó korlátozó intézkedéseket a 2006/787/KKBP, 2007/734/KKBP és 2008/843/KKBP közös álláspont meghosszabbította, és az intézkedések 2009. november 13-án lejárnak.

3. 2009. október 27-én a Tanács úgy határozott, hogy nem hosszabbítja meg az intézkedéseket.

4. A Bizottság ezért 2009. november 14-i hatállyal az 1859/2005/EK rendelet hatályon kívül helyezését javasolja.

Javaslat:

A TANÁCS RENDELETE

az Üzbegisztánnal szembeni egyes korlátozó intézkedések elrendeléséről szóló 1859/2005/EK rendelet hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 60. cikke (1) bekezdésére és 301. cikkére,

tekintettel az Üzbegisztánnal szembeni egyes korlátozó intézkedések elrendeléséről szóló, 2008/843/KKBP közös állásponttal[1] módosított és meghosszabbított 2007. november 13-i 2007/734/KKBP tanácsi közös álláspontra[2],

tekintettel a Bizottság javaslatára,

mivel:

5. Az Üzbegisztánnal szembeni egyes korlátozó intézkedések elrendeléséről szóló, 2005. november 14-i 1859/2005/EK tanácsi rendelet[3] megtiltja a belső elnyomás megvalósítására alkalmas felszerelések értékesítését, rendelkezésre bocsátását, szállítását és kivitelét Üzbegisztánba, valamint a finanszírozást, pénzügyi segítségnyújtást és technikai segítségnyújtást bármely természetes vagy jogi személy, szerv vagy szervezet számára Üzbegisztánban, vagy az országban történő használatra.

6. 2009. október 27-én a Tanács úgy határozott, hogy a 2008/843/KKBP közös állásponttal módosított 2007/734/KKBP közös álláspontban foglalt, Üzbegisztánnal szemben hozott korlátozó intézkedéseket az intézkedések 2009. november 13-i lejáratát követően nem kell meghosszabbítani.

7. Helyénvaló ezért a 2007/734/KKBP közös álláspontban foglalt korlátozó intézkedések lejártával hatályon kívül helyezni az 1859/2005/EK rendeletet,

ELFOGADTA EZT A RENDELETET:

1. cikk

Az 1859/2005/EK rendelet hatályát veszti.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ezt a rendeletet 2009. november 14-étől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]

a Tanács részéről

az elnök […]

[1] HL L 300., 2008.11.11., 55. o.

[2] HL L 295., 2007.11.14., 34. o.

[3] HL L 299., 2005.11.16., 23. o.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.11.30.

COM(2009)660 végleges

Javaslat:

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

INDOKOLÁS

A 2006. május 17-i intézményközi megállapodás[1] lehetővé teszi a rugalmassági eszköz igénybevételét olyan egyértelműen meghatározott kiadások finanszírozására, amelyek a többéves pénzügyi keret egy vagy több fejezetéhez rendelt felső korlátok keretében nem volnának finanszírozhatók.

A 2010. évi költségvetésben az 1a. fejezet felső korlátján felül pótlólagos kiadásokat kell biztosítani. Ezért az intézményközi megállapodás 27. pontjával összhangban javasoljuk a rugalmassági eszköz igénybevételét.

A tervezett összegek az alábbiak:

- 120 millió EUR energiaágazatbeli projektek finanszírozására az európai gazdaságélénkítési terv keretében,

- 75 millió EUR a kozloduji atomerőmű leszerelésére.

A Bizottság felhívja a költségvetési hatóság két ágának figyelmét arra, hogy a határozat a 2010. évi költségvetés közzétételét követően nem tehető közzé az Európai Unió Hivatalos Lapjában.

Javaslat:

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásra[2] és különösen annak 27. pontja ötödik bekezdésére,

tekintettel a Bizottság javaslatára[3],

mivel, miután megvizsgálta az előirányzatok 1a. fejezeten belüli újbóli átcsoportosításának összes lehetőségét, a költségvetési hatóság két ága a 2009. november 18-án tartott egyeztető ülésen megállapodott arról, hogy igénybe veszi a rugalmassági eszközt az alábbiak finanszírozásának kiegészítésére a 2010. évi költségvetésben az 1a. fejezet felső korlátján felül:

- 120 millió EUR energiaágazatbeli projektek finanszírozására az európai gazdaságélénkítési terv keretében,

- 75 millió EUR a kozloduji atomerőmű leszerelésére.

A KÖVETKEZŐKÉPPEN HATÁROZOTT:

1. cikk

Az Európai Unió 2010. évi általános költségvetésében (a továbbiakban: 2010. évi költségvetés) a rugalmassági eszközt alkalmazzák 195 millió EUR összegű kötelezettségvállalási előirányzat biztosításához az 1a. fejezet számára.

Ezt az összeget az alábbiak finanszírozásának kiegészítésére használják fel:

- 120 millió EUR energiaágazatbeli projektek finanszírozására az európai gazdaságélénkítési terv keretében,

- 75 millió EUR a kozloduji atomerőmű leszerelésére.

2. cikk

Ezt a határozatot az Európai Unió Hivatalos Lapjában kell közzétenni.

Kelt Brüsszelben,

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL C 139., 2006.6.14., 1. o.

[3] HL […]
[pic] | EURÓPAI BIZOTTSÁG |

Brüsszel, 2010.2.8.

COM(2010)50 végleges

2010/0034 (NLE)

Javaslat:

A TANÁCS HATÁROZATA

a Romániának nyújtandó középtávú közösségi pénzügyi támogatásról szóló, 2009. május 6-i 2009/459/EK határozat módosításáról

2010/0034 (NLE)

Javaslat:

A TANÁCS HATÁROZATA

a Romániának nyújtandó középtávú közösségi pénzügyi támogatásról szóló, 2009. május 6-i 2009/459/EK határozat módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre,

tekintettel a tagállamok fizetési mérlegéhez középtávú pénzügyi támogatási mechanizmus létrehozásáról szóló, 2002. február 18-i 332/2002/EK tanácsi rendeletre[1], és különösen annak 5. cikke második albekezdésére, figyelemmel 8. cikkére is,

tekintettel a Bizottságnak a Gazdasági és Pénzügyi Bizottsággal folytatott konzultáció után tett javaslatára,

mivel:

(1) A Tanács a 2009/458/EK határozattal[2] úgy döntött, hogy kölcsönös segítséget nyújt Romániának. A Tanács a 2009/459/EK határozattal[3] úgy döntött, hogy középtávú pénzügyi támogatást nyújt Romániának.

(2) A Romániát sújtó gazdasági visszaesés kiterjedése és intenzitása szükségessé teszi a pénzügyi támogatás részleteinek folyósításához előirányzott gazdaságpolitikai feltételek felülvizsgálatát, a reál-GDP-nek a vártnál jelentősebb csökkenésével járó hatás figyelembevétele céljából.

(3) A 2009/459/EK tanácsi határozatot ezért ennek megfelelően módosítani kell,

ELFOGADTA EZT A HATÁROZATOT:

1. cikk

A Tanács 2009/459/EK határozata a következőképpen módosul:

1. A 3. cikk (5) bekezdésének a) pontja helyébe a következő szöveg lép:

„világosan megfogalmazott középtávú költségvetési program végrehajtása, amelynek célja, hogy az államháztartási hiány a Szerződésben meghatározott, a GDP 3%-ának megfelelő referenciaérték alá csökkenjen egy olyan konszolidációs pályának és időkeretnek megfelelően, amely összhangban áll a Tanács által a túlzott hiány esetén követendő eljárás keretében Romániának tett ajánlásokkal.”

2. A 3. cikk (5) bekezdésének b) pontja helyébe a következő szöveg lép:

„2010-re és a későbbi évekre vonatkozóan a konszolidációs pályával összhangban levő éves költségvetés elfogadása és végrehajtása.”

2. cikk

Ennek a határozatnak Románia a címzettje.

3. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben,

a Tanács részéről

az elnök

([1]) HL L 53., 2002.2.23., 1. o.,

([2]) HL L 150., 2009.6.13., 6. o.

([3]) HL L 150., 2009.6.13., 8. o.
[pic] | EURÓPAI BIZOTTSÁG |

Brüsszel, 2010.4.8.

COM(2010)150 végleges

Javaslat:

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

INDOKOLÁS

A 2006. május 17-i intézményközi megállapodás[1] lehetővé teszi a rugalmassági eszköz igénybevételét olyan egyértelműen meghatározott kiadások finanszírozására, amelyek a többéves pénzügyi keret egy vagy több fejezetéhez rendelt felső korlátok keretében nem volnának finanszírozhatók.

Az intézményközi megállapodás 27. pontjával összhangban és a 4. fejezeten belüli előirányzatok újraelosztására vonatkozó összes lehetőség vizsgálatát követően a Bizottság javasolja a rugalmassági eszköz igénybevételét a banánra vonatkozó kísérő intézkedéseknek a 4. fejezet felső korlátján felüli, 18,3 millió EUR összegű finanszírozására.

A Bizottság felhívja a költségvetési hatóság két ágának figyelmét arra, hogy a határozatot legkésőbb a 3/2010. sz. költségvetés-módosítás közzétételével egyidőben kell közzétenni az Európai Unió Hivatalos Lapjában .

Javaslat:

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásra[2] és különösen annak 27. pontjának ötödik bekezdésére,

tekintettel a Bizottság javaslatára[3],

mivel a 4. fejezeten belüli előirányzatok újraelosztására vonatkozó összes lehetőség vizsgálatát követően a költségvetési hatóság két ága megállapodott a rugalmassági eszköz annak érdekében történő igénybevételéről, hogy a 2010. évi költségvetésben szereplő finanszírozást kiegészítsék a banánra vonatkozó kísérő intézkedéseknek a 4. fejezet felső korlátján felüli, 18,3 millió EUR összegű finanszírozásával,

A KÖVETKEZŐKÉPPEN HATÁROZOTT:

1. cikk

Az Európai Unió 2010. évi általános költségvetésében (a továbbiakban: 2010. évi költségvetés) a rugalmassági eszköz igénybevételre kerül 18,3 millió EUR összegű kötelezettségvállalási előirányzat biztosításához a 4. fejezetben.

Ezt az összeget az alábbiak finanszírozásának kiegészítésére használják fel:

- 18,3 millió EUR a banánra vonatkozó kísérő intézkedések finanszírozásához.

2. cikk

Ezt a határozatot az Európai Unió Hivatalos Lapjában kell közzétenni.

Kelt Brüsszelben,

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL C 139., 2006.6.14., 1. o.

[3] HL […]
[pic] | EURÓPAI BIZOTTSÁG |

Brüsszel, 2010.4.14.

COM(2010)146 végleges

2010/0081 (NLE)

Javaslat:

A TANÁCS RENDELETE

a halászati lehetőségeknek az Európai Unió és a Salamon-szigetek között létrejött halászati partnerségi megállapodás keretében történő elosztásáról

INDOKOLÁS

A Tanács által a Bizottságnak adott megbízás alapján a Közösség és a Salamon-szigetek megtárgyalt és 2009. szeptember 26-án parafált egy halászati partnerségi megállapodást, amely az uniós halászok számára 2009. október 9. és 2012. október 8. között halászati lehetőségeket biztosít a Salamon-szigetek halászati övezetében. A partnerségi megállapodás jóváhagyásra benyújtásra került a Tanács elé.

A Szerződésnek megfelelően meg kell határozni a halászati lehetőségek tagállamok közötti elosztására vonatkozó szabályokat.

A Bizottság javasolja, hogy a Tanács fogadja el ezt a rendeletet.

2010/0081 (NLE)

Javaslat:

A TANÁCS …/…/EU RENDELETE

(...)

a halászati lehetőségeknek az Európai Unió és a Salamon-szigetek között létrejött halászati partnerségi megállapodás keretében történő elosztásáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 43. cikke (3) bekezdésére,

tekintettel az Európai Bizottság javaslatára,

mivel:

1. A felek 2009. szeptember 26-án parafáltak egy új partnerségi megállapodást.

2. Meg kell határozni a halászati lehetőségek tagállamok közötti elosztására vonatkozó szabályokat.

ELFOGADTA EZT A RENDELETET:

1. cikk

1. Az Európai Unió és a Salamon-szigetek között létrejött halászati partnerségi megállapodás jegyzőkönyve által rögzített halászati lehetőségek a következő kulcs szerint kerülnek elosztásra a tagállamok között:

Fagyasztóval felszerelt kerítőhálós tonhalhalászó hajók: | Spanyolország: Franciaország: | a rendelkezésre álló halászati lehetőségek 75 %-a a rendelkezésre álló halászati lehetőségek 25%-a |

2. Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság figyelembe veheti bármely más tagállam halászati engedély iránti kérelmét is.

3. A megállapodás és a jegyzőkönyv rendelkezéseinek sérelme nélkül alkalmazni kell a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről szóló, 2008. szeptember 29-i 1006/2008/EK tanácsi rendeletet[1].

2. cikk

Ez a rendelet az Európai Unió Hivatalos Lapjában való kihirdetését követő első napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

[1] HL L 286., 2008.10.29., 33. o.